CELEX: 62012TN0255
Language: sl
Date: 2012-06-08 00:00:00
Title: Zadeva T-255/12: Tožba, vložena 8. junija 2012 – Vakili proti Svetu

25.8.2012   
            
            
               SL
            
            
               Uradni list Evropske unije
            
            
               C 258/23
            
         Tožba, vložena 8. junija 2012 – Vakili proti Svetu
   (Zadeva T-255/12)
   2012/C 258/43
   Jezik postopka: francoščina
   
      Stranki
   
   
      Tožeča stranka: Bahman Vakili (Teheran, Iran) (zastopnik: J.-M. Thouvenin, odvetnik)
   
      Tožena stranka: Svet Evropske unije
   
      Predlogi
   
   Tožeča stranka Splošnemu sodišču predlaga, naj:
   
               —
            
            
               sklep Sveta o vpisu tožeče stranke na seznam sankcioniranih oseb, ki je bil izdan na podlagi Sklepa 2011/783/SZVP, Izvedbene uredbe Sveta (EU) št. 1245/2011 z dne 1. decembra 2011 in dopisa Sveta z dne 23. marca 2012, razglasi za ničen;
            
         
               —
            
            
               Uredbo (EU) št. 267/2012 o omejevalnih ukrepih proti Iranu in razveljavitvi Uredbe (EU) št. 961/2010 razglasi za nično v delu, v katerem je tožeča stranka vpisana na seznam sankcioniranih oseb;
            
         
               —
            
            
               Svetu naloži plačilo stroškov.
            
         
      Tožbeni razlogi in bistvene trditve
   
   Tožeča stranka v utemeljitev tožbe navaja šest tožbenih razlogov.
   
               1.
            
            
               Prvi tožbeni razlog se nanaša na neobrazložitev, saj navedba razloga za sankcioniranje tožeče stranke ne vsebuje nobenega posebnega in dejanskega razloga, ki bi upravičeval to sankcijo.
            
         
               2.
            
            
               Drugi tožbeni razlog se nanaša na kršitev pravice do obrambe in pravice do učinkovitega sodnega varstva, ker tožeča stranka v postopku, v katerem ji je bila naložena sankcija, ni bila zaslišana, ker ji Svet ni posredoval podatkov, na podlagi katerih je bil izdan sklep, in ker ji ni bilo omogočeno, da v zvezi s tem učinkovito poda svoje stališče.
            
         
               3.
            
            
               Tretji tožbeni razlog se nanaša na napačno uporabo prava, saj Svet ni bil upravičen sankcionirati osebe zgolj zato, ker je ta predsednica upravnega odbora in pooblaščena zastopnica organa, ki je sicer sankcioniran.
            
         
               4.
            
            
               Četrti tožbeni razlog se nanaša na napačno ugotovljeno dejansko stanje, saj se tožeče stranke ne more šteti za odgovorno za tisto, kar je bilo družbi Export Development Bank of Iran očitano preden je tožeča stranka prevzela vodenje te družbe. Tožeča stranka med drugim izpodbija dejstva, očitana družbi, ki jo vodi.
            
         
               5.
            
            
               Peti tožbeni razlog se nanaša na kršitev načela sorazmernosti, saj naložena sankcija ne omogoča uresničiti ciljev, ki naj bi jim sledila.
            
         
               6.
            
            
               Šesti tožbeni razlog se nanaša na kršitev pravice do spoštovanja lastninske pravice, saj tožeča stranka svojih pravic ni mogla učinkovito uveljavljati in je bila sankcionirana na neobstoječih pravnih podlagah.